Dan l- artiklu deher fl- orizzont , 14 ta' Lulju 2010 M' inix interessat x' kien li wassal sabiex Jeffrey Pullicino Orlando ( JPO ) ippreżenta abbozz ta' liġi fil- parlament biex jiġi diskuss id- divorzju . Li jinteressani huwa l- effetti li dan jista' jkollu . Alternattiva Demokratika diga' laqgħet il- proposta ta' JPO . Kien biss ftit ġranet ilu li AD kitbet lill- membri kollha tal- parlament bis- suġġeriment li jiddiskutu l- kwistjoni tad- divorzju . Flimkien ma' l- ittra tagħna bghatna kopja tal- liġijiet tad- divorzju ta' żewġ pajjiżi b' tradizzjoni kattolika , jiġifieri ta' l- Irlanda u l- Italja . Mid- 69 membru tal- parlament , kien biss JPO li laqgħa l- proposta tagħna . Lil ' hinn mir- retorika , l- ebda parlamentari ' progressiv ' ma' kellu l- kuraġġ jagħmel din l- azzjoni . Kont tassew kuntent bl- istqarrija ta' Arcisqof dwar din il- kwistjoni . Minkejja li ma naqbilx mal- pożizzjoni tiegħu dwar id- divorzju , nirrispetta l- pożizzjoni tal- Knisja , li għandha kull dritt li ssemma lehinha dwar dan is- suġġett . L- Arcisqof kien korrett meta qal li Alternattiva Demokratika biss għandha l- mandat li titkellem dwar dan is- suġġett , għax aħna biss nipproponu l- introduzzjoni tad- divorzju fil- manifesti elettorali tagħna . Fil- fatt , filwaqt li l- PN huwa uffiċjalment kontra u l- PL għandu pożizzjoni ambigwa għall- aħħar , AD ilha titkellem favur l- introduzzjoni tad- dritt tad- divorzju mit- twaqqif tagħha fl- 1989 . Kemm il- PN kif ukoll il- PL dejjem beżgħu jirreferu għad- divorzju fil- Manifesti Elettorali tagħhom . Il- Partit Nazzjonalista jidher li qiegħed f' paniku dwar il- mozzoni ta' JPO . Din m' hijiex sorpriża , meta l- istess PN għandu rabtiet daqshekk b' sahhtihom mal- forzi konservattivi tal- pajjiż . Izda l- istess PN huwa wkoll il- partit li jiġbed il- vot tal- maġġoranza ta' nies mill- klassi tan- nofs il- ' gdida' , jiġifieri ta' nies b' xogħol professjonali , b' livell ta' edukazzjoni għolja u b' valuri liberali . S' issa l- PN qal li hu l- ' poplu ' li għandu jiddeċiedi dwar id- divorzju ( u għalhekk ħasel idejh , bħal Ponzu Pilatu ) , u anke li ser iressaq fil- Parlament proposta ta' liġi dwar il- koabitazzjoni sa' l- aħħar tas- sena . Filwaqt li din ta' l- aħħar tista' tkun pass pożittiv , bl- ebda mod ma tista' titqies bħala sostitut adegwata għad- dritt tad- divorzju . Wasal iz- żmien li Malta tinghaqqad mal- bqija tad- dinja dwar dan id- dritt ċivili daqshekk bażiku . L- introduzzjoni tad- divorzju jippermetti lill- eluf ta' kopji , fejn hemm ta' l- inqas persuna waħda separata , li jiżżewġu . Ghalhekk , ma nkunx sorpriz jekk il- PN ibiddel il- pożizzjoni tiegħu . Wara kollox , fuq kwistjoni bħas- sħubija ta' Malta fl- UE , l- istess PN ġibed it- tapit minn taħt il- PL u pprogetta ruħu bħala partit iktar ' progressiv ' . Il- Partit Laburista , għal darb ' oħra , ppruva jagħti x' jifhem li għandu xi strateġija ' intelliġenti ' dwar id- divorzju , iżda ġie antiċipat minn ħaddieħor . L- istrateġija tal- PL , fl- opinjoni tiegħi , iktar kienet waħda ta' konvenjenza , fejn il- mexxej Joseph Muscat qal li hu favur id- divorzju iżda li jressaq mozzjoni parlamentari biss wara l- elezzjoni li jmiss , jekk ikun rebbieħ . Muscat kellu l- liberta' kollha li jressaq mozzjoni issa , iżda dan m' għamlux . Ir- raġuni hi sempliċi : Fil- PL hemm bosta membri tal- parlament li diga' ddikjaraw pubblikament li huma kontra d- divorzju . Ghalhekk , issa l- PL irid jiddeċiedi : jew jibqa' pożizzjoni ambigwa li fl- aħħar mill- aħħar m' hi ser iġġib l- ebda bidla , jew inkella li jieħu pożizzjoni ċara favur id- divorzju . L- istess bhall PN , wieħed jista' jistenna kunflitti interni fi ħdan il- PL , f' każ li jiġri dan ta' l- aħħar . Bir- retorika ' progressiva' tiegħu kollha , il- PL hu l- istess partit li fih iħaddan taħlita sħiħa ta' parlamentari u esponenti b' ideologiji differenti , mis- socjal - demokrazija san- nazzjonalizmu tas- sebgħinijiet ; minn liberalizmu fil- valuri sa fundamentalizmu tal- lemin estrem ; minn pożizzjoni favur il- welfare state sa neo - liberalizmu ekonomiku . Fil- qasam ta' l- istampa hemm ħafna spekulazzjonijiet u teoriji dwar il- mozzjoni ta' JPO . Hemm min b' mod konvenjenti jew bi traskuraġni , nesa jsemmi li kienet propju l- AD li qajmet din il- kwistjoni fost il- membri tal- parlament . Izda l- fatt jibqa' ċar : sakemm ma jkunx hemm xi tibdil ' revoluzzjonarju ' fil- partiti l- kbar dwar id- divorzju , hija biss il- presenza ta' AD fil- Parlament li tista' tagħti garanzija li l- parlament jiċċaqlaq dwar id- divorzju . http : / / www . l- orizzont . com / news . asp ? newsitemid = 63286 l- orizzont , 2 ta' Ġunju 2010 Il- kumitat Parlamentari dwar l- Affarijiet Soċjali , immexxi minn Edwin Vassallo , u li jinkludi Membri Parlamentari Nazzjonalisti u Laburisti , qiegħed imexxi proċess ta' konsultazzjoni pubblika dwar l- introduzzjoni ta' leġislazzjoni dwar il- koabitazzjoni . Minnu nnifsu , dan hu pass pożittiv . Alternattiva Demokratika ilha s- snin tisħaq għall- bżonn ta' leġislazzjoni f' dan ir- rigward . Iżda huwa ċar li din it- tip ta' leġislazzjoni mhijex se tikkumpensa għal nuqqas ta' drittijiet u leġislazzjoni f' oqsma oħrajn li jittrattaw drittijiet bażiċi tal- familja – bħalma huma d- divorzju u d- drittijiet LGBT ( ta' nies omosesswali , bi - sesswali u trans - sesswali rispettivament ) . Sfortunatament , jidher li l- proposti tal- Gvern dwar il- koabitazzjoni huma parti minn strateġija politika konvenjenti biex jiġu posposti diskussjonijiet dwar riformi oħrajn li huma essenzjali għad- drittijiet tal- familji . L- introduzzjoni ta' liġijiet dwar id- divorzju mhux se jsolvi l- problemi kollha tas- soċjetà Maltija , iżda żgur li tneħħi d- diskriminazzjoni eżistenti , fejn divorzju minn pajjiż ieħor – anke bejn żewġ Maltin – jiġi rikonuxxut f' pajjiżna . L- intrdouzzjoni tad- divorzju għalhekk tista' ssir flimkien ma' miżuri oħrajn bil- għan li jsaħħu lill- familji . F' pajjiż verament demokratiku , l- istat għandu r- responsabilità li jipprovdi l- qafas legali li jirrispetta l- għażliet tal- individwi . Ta' min jinnota li apparti Malta huma biss il- Filippini u l- Vatikan li ma jippermettux id- divorzju . Alternattiva Demokratika tapprezza r- rwol tal- Knisja Kattolika bħala vuċi leġittima fis- soċjetà Maltija . Il- Knisja għandha kull dritt li tgħid li hi kontra d- divorzju u li tistenna lill- fidili tagħha jsegwu t- tagħlim tagħha . Iżda wieħed għandu japprezza wkoll li f' soċjetajiet moderni u sekulari , fejn id- drittijiet ċivili għandhom rwol importanti , l- identità Kattolika hija waħda fost oħrajn . Ħadd mhu obbligat li jiddivorzja , iżda l- possibilità ta' dan id- dritt għandu jeżisti . Wieħed għandu jżomm f' moħħu wkoll li l- Gvern qed jabdika mir- responsabilitajiet tiegħu meta qed jagħti monopolju lill- Knisja fl- edukazzjoni ta' preparament għaż- żwieġ . Dan ifisser li min ma jridx żwieġ fil- Knisja m' għandux possibilità ta' tħejjija għaż- żwieġ . Hija sfortuna kbira li l- Partit Nazzjonalista qed jirrifjuta li jgħix fid- dinja moderna fi kwistjonijiet importanti bħad- divorzju . Il- PN jidher li qiegħed maqtugħ sew mir- realtà ta' eluf ta' Maltin f' dan ir- rigward . Min- naħa l- oħra l- Partit Laburista qed jipprova jingħoġob ma' kulħadd bil- proposta' ta' ' free - vote ' fil- Parlament dwar id- divorzju , speċjalment meta huwa ċar li ' free - vote ' x' aktarx ifisser li ma jidħolx id- divorzju minħabba l- Oppożizzjoni ta' xi Membri Parlamentari Laburisti flimkien ma' dawk Nazzjonalisti . Għalhekk , filwaqt li l- PN qiegħed juża politika ta' konvenjenza billi jiddiskuti l- koabitazzjoni u jeskludi oqsma importanti oħrajn , il- PL m' għandux viżjoni u tmexxija b' saħħitha biżżejjed u b' mod konvenjenti jitkellem dwar ' free - vote ' . Bl- istess mod , missu jkun hemm ' free - vote ' fuq kollox ! Alternattiva Demokratika hija l- uniku partit li b' mod ċar qed tgħid li hija favur l- introduzzjoni tad- divorzju f' Malta . Mhux biss minħabba d- diskriminazzjoni li tippermetti d- divorzju minn pajjiżi oħrajn , iżda ikar u iktar minħabba li d- divorzju huwa dritt bażiku għal dawk li jixtiequ jiffurmaw familja ġdida permezz taż- żwieġ . Minkejja n- nuqqas ta' divorzju , is- separazzjonijiet f' pajjiżna qegħdin jiżdiedu minħabba raġunijiet varji fosthom stress ekonomiku u sitwazzjonijiet varji , iżda anke minħabba li l- individwu qed jagħti iktar valur lill- kuntentizza fir- relazzjoni li jkun / tkun fiha . Ħafna nies separati jixtiequ jingħataw iċ- ċans li jerġgħu jiżżewġu . Permezz ta' din il- perspettiva , id- divorzju jista' jitqies bħala dritt favur il- familja , minħabba li jippermetti lill- koppji li jirregolarizzaw ir- relazzjonijiet tagħhom . Il- legalizzazzjoni tad- divorzju , l- istess bħall- legalizzazzjoni ta' drittijiet oħrajn tal- familji ( bħal dawk LGBT ) jirrikjedu kuraġġ politiku . L- istat għandu jinjora din ir- realtà , u jeskludi lil eluf ta' ċittadini minn drittijiet ċivili bażiċi ? Għalhekk , il- kelliema ta' Alternattiva Demokratika għad- Drittijiet Ċivili , Yvonne Arqueros Ebejer , u jien ktibna lill- Kumitat Soċjali tal- Parlament b' dan il- messaġġ . Barra minn hekk , issottomettejna l- liġijiet tad- divorzju ta' żewġ pajjiżi b' wirt Kattoliku – l- Italja u l- Irlanda – biex b' hekk Edwin Vassallo u l- membri l- oħrajn Nazzjonalisti u Laburisti tal- Kumitat Parlamentari , ikunu jistgħu jevalwawhom bħala bidu ta' diskussjoni , flimkien mal- kollegi parlamentari . minn Michael Briguglio , Kelliem għall- Izvilupp Socjali u Ekonomiku , Alternattiva Demokratika L- Orizzont 23 ta' Settembru 2009 Ftit tal- ġranet ilu l- Ministru Tonio Fenech irrefera b' mod speċifiku għas- ' single mothers ' , qishom xi għadu ġdid tal- istat . Fenech kien qiegħed jitkellem dwar il- miżuri għall- baġit li jmiss , b' referenza għall- benefiċċji soċjali . Hemm diversi modi kif wieħed jista' jinterpreta d- diskors ta' Fenech . Fost modi oħrajn , dan jista' jitqies bħala eżempju ta' retorika popolista u rħisa li għandha l- għan li trebbaħ il- voti lill- PN billi jikkopja ftit lil Josie Muscat . Iżda titqies ukoll bħala konferma tat- triq anti - soċjali li qabad il- Gvern Nazzjonalista . Tajjeb li wieħed jinnota li hemm diversi modi kif wieħed jista' jħares lejn is- ' single mothers ' . Dawk b' viżjoni aktar konservattiva , iqisuhom xi ' theddida' għall- familja tradizzjonali , u għalhekk jemmnu li l- politika soċjali m' għandhiex tgħin lil dan il- grupp . Dawn b' viżjoni aktar fem ­ minista jqisu lil dan il- grupp bħala alternattiva għan- nisa biex jiġu liberati minn dak li huma jqisu bħala d- dominju maskili . Viżjoni aktar popolari fil- politika soċjali hi dik li tqis lis- ' single mothers ' bħala grupp bi problema soċjali u li għalhekk jixirqilhom l- għajnuna mill- istat biex ikun hemm l- istabilità soċjali meħtieġ . Teżisti wkoll viżjoni li tqis lis- ' single mothers ' bħala forma ta' familja fost pluralità ta' forom oħra , liema forma m' għandhiex tkun diskriminata mill- politika soċjali . Kemm bħala soċjologu u kif ukoll bħala attivist politiku jien naqbel l- aktar mal- aħħar viżjoni . Il- Ministru Tonio Fenech imissu jispjega għaliex iddeċieda li jsemmi b' mod speċifiku lis- ' single mothers ' . Għandu jispjega jekk ikkonsultax ma' riċerka soċjoloġika li turi li minkejja differenzi bejn ' single mothers ' varji , teżisti tendenza fejn dan il- grupp soċjali hu fost l- aktar dgħajjef fis- soċjetà . Hemm bosta raġunijiet għaliex jeżistu s- ' single mothers ' . Hemm min qiegħed f' din is- sitwazzjoni b' għażla konxja , u hemm min qiegħed fiha minħabba sitwazzjoni li tkun qiegħda fiha l- omm , bħal ngħidu aħna kellha tifel u l- missier ħarab mir- responsabilitajiet tiegħu . Hemm ' single mothers ' li jixtiequ jidħlu fid- dinja tax- xogħol iżda ma jistgħux , minħabba n- nuqqas ta' politika soċjali li tgħinhom f' dan ir- rigward . Saħansitra , bħal kull grupp soċjali ieħor , hemm ukoll ' single mothers ' li jgħixu f' kultura fejn ix- xogħol mhux prijorità . Iżda dan ma jiġġustifikax il- mod kif Tonio Fenech irrefera speċifikament għal dan il- grupp soċjali , b' ton negattiv . Politika li tqis ­ hom bħala skuża għall- miżuri iebsin mill- Gvern se tgħin biex ikun hawn aktar faqar , esklużjoni soċjali u stigma . Jekk il- Gvern Nazzjonalista jrid aktar ' single mothers ' fid- dinja tax- xogħol , allura dan għandu jinkoraġġihom permezz ta' miżuri ġusti , u mhux billi jżid il- problemi . Il- Gvern għandu jipprovdi aktar ' childcare centres ' , u jinkoraġġixxi flessibilità fis- sigħat tax- xogħol , l- aqwa li dan ikun akkumpanjat minn sigurtà tal- impieg . Il- Gvern jista' jintroduċi wkoll inċentivi fiskali , u fejn hu possibbli u rakkomandabbli , jara li missirijiet assenti jkunu res ­ ponsabbli għat- tfal tagħ ­ hom . Tajjeb wieħed jinnota li skont rapport riċenti tal- Kummissjoni Ewropea bl- isem ta' " The Provision of Childcare Services " , f' Malta dawn is- servizzi huma limitati ħafna u virtwalment non - eżistenti . In- nuqqas ta' ' childcare centres ' affordabbli ma tinkoraġġix lin- nisa biex jidħlu fid- dinja tax- xogħol , u jżid l- istress u diffikultajiet fuq ġenituri bħas- ' single mothers ' . Alternattiva Demokratika taqbel li għandha tittieħed azzjoni kontra l- abbuż fil- benefiċċji soċjali , u nirrikonoxxu li l- kriżi globali ekonomika kellha impatt fuq il- finanzi tal- Gvern . Iżda jekk Dr Gonzi u l- Ministru Fenech għandhom problema bil- finanzi pubbliċi , huma għandhom iħarsu wkoll lejn wegħdiet elettorali insostenibbli li għamlu huma stess u anke lejn deċiżjonijiet tal- mistħija bħall- maħfra ta' € 3.3 miljun lill- kumpanija MIDI għal skart ta' kostruzzjoni li ntefa' fil- baħar . Għal darba oħra qegħdin naraw li , minkejja r- retorika favur il- familji , il- Gvern ta' Gonzi qiegħed iwettaq politika diskriminatorja kontra forom alternattivi u / jew minoritarji tal- familja , bħall- familji b' ġenitur wieħed ( li tista' tkun omm jew missier ) , koppji tal- istess sess , koppji li jikkoabitaw u dawk li jixtiequ jerġgħu jiżżewġu wara li jkun fallielhom iż- żwieġ . L- istess Gvern qiegħed jippersisti wkoll li jżomm politika anti - soċjali kontra eluf ta' familji permezz tal- miżuri anti - soċjali bħall- kontijiet tad- dawl u tal- ilma , filwaqt li jwebbes rasu u jagħlaq għajnejh għal alternattivi ġusti u sostenibbli . minn Michael Briguglio , Kelliem għall- Izvilupp Socjali u Ekonomiku , Alternattiva Demokratika L- Orizzont , 26 ta' Awissu 2009 Kultant żmien tqum il- kwis ¬ tjoni tad- divorzju . Isiru ħafna dibattiti , u wara li kul ¬ ħadd ikun qal tiegħu , id- diskussjoni tieqaf ħesrem . Kollox jibqa' kif inhu . Flimkien mal- Filippini , Malta tibqa' l- uniku pajjiż fid- dinja li ma tippermettix id- divorzju . Iżda l- liġi ta' pajjiżna tirrikonox ¬ xi kull divorzju li sar f' pajjiż ieħor , anke jekk hu bejn żewġ Maltin li żżewġu f' Malta ! Filfatt pajjiżna għandu r- real ¬ tà unika fejn hemm diversi li jikkoabitaw u jixtiequ jiżżew ¬ ġu , iżda ma jistgħux jekk xi ħadd minnhom huwa separat minn żwieġ li falla . Jiġifieri n- nuqqas ta' divorzju qed iċaħħad lil min jixtieq jiżżewweġ . Qbil mad- divorzju , f' dan il- każ ma jfissirx li wieħed ma jaqbilx maż- żwieġ , anzi , bil- maqblub . Il- kwistjoni tad- divorzju hi sintomu ta' kwistjonijiet oħrajn fejn l- awtoritajiet ta' pajjiżna , bħan- nagħma , qegħdin jitfgħu rashom taħt ir- ramel taparsi ma jafux bir- realtajiet ta' żmini ¬ jietna . F' dawn l- aħħar snin f' pajjiżna sar bosta tibdil li hu simili għal dak li qed jiġri f' pajjiżi oħrajn b' ekonomija , kulturi u politika soċjali simili . In- nies qegħdin jgħixu aktar , qegħdin jiżżewġu aktar tard , qegħdin ikollhom inqas tfal . Fost tibdil ieħor , qegħdin jiżdiedu wkoll is- sepa ¬ raz ¬ zjonijiet ( b' ammonti simili għal żieda fid- divorzju f' soċjeta ¬ jiet oħrajn ) , qegħdin jiżdiedu n- nies li jikkoabitaw , qegħdin jiżdiedu l- familji b' ġenitur wie ¬ ħed , u hemm aktar koppji tal- istess sess li qegħdin jgħixu flimkien . Mhux kulħadd iħares bl- is ¬ tess mod lejn dan it- tibdil . Hemm min jikkunsidrah bħala eżempju ta' aktar individwa ¬ liżmu f' soċjetajiet moderni , fejn il- bniedem huwa aktar riflessiv u għandu l- opportunità li jibni l- bijografija ta' ħajtu mingħajr impożizzjonijiet żejda minn istituzzjonijiet . F' dan il- kuntest , wieħed ma jistax jgħid li teżisti biss tip wieħed ta' familja fis- soċjetà . Għall- kuntrarju , hemm pluralità ta' forom tal- familja . Min- naħa l- oħra , hemm min iqis dan it- tibdil bħala wieħed negattiv . F' dan il- każ , tradizzjo ¬ nalisti jemmnu li l- familja nuk ¬ leari ( żewġ ġenituri tas- sess op ¬ post u miżżewġin , bit- tfal ) hija l- uniku mudell vijabbli tal- familja . Biex ngħiduha kif inhi , fis- soċjetà kontemporanja , din it- tip ta' familja tibqa' l- aktar waħda popolari fost in- nies , anke fost dawk li jixtiequ jifformaw familja ta' dan it- tip iżda ma jistgħux , kultant b' għażla mhux tagħhom ( bħal eżempju ta' min hu separat u jixtieq jerġa' jiżżewweġ iżda fl- assenza tad- divorzju ma jistax ) . F' dan il- kun ¬ test , ma nis ¬ tax naqbel ma' min jgħid li l- familja hija mhedda . Lil hinn mill- opinjonijiet varji li jeżistu dwar il- familja , huwa diffiċli ħafna , jekk mhux impos ¬ sibbli li nirritornaw għal xi żmien tad- deheb tal- familja , ibda biex għax wisq probabbli dan iż- żmien qatt ma eżista . Filfatt , storiċi tal- familja jargumentaw li anke sekli ilu kien hemm diversità fil- forom tal- familja . Forsi mhux bil- pluralità li teżisti llum , iżda żgur li ħadd ma kien jgħix l- istess ħajja . Minbarra hekk , eżempji ta' solidarjetà li nafu biha llum ( mal- anzjani , il- morda , it- tfal u dawk b' diżabilità ) mhux bilfors kienu jeżistu qabel . Biżżejjed insemmu li f' Malta , bosta familji kienu " jaħbu " lil min għandu diżabilità . Fl- Ingilterra , fi żmien ir- Rivoluzzjoni Industrijali , tfal kienu jaħdmu sigħat twal f' fabbriki b' kundizzjonijiet miżeri ħafna . Huwa diffiċli li wieħed jem ¬ men li hemm min irid jirritorna għal ċerti forom ta' oppressjoni li kienu jeżistu fil- passat . Żgur li n- nisa ma jridux jirritornaw għaż- żmien fejn kienu magħlu ¬ qin ġewwa , meta l- istess nisa tant iġġieldu għad- drittijiet tagħ ¬ hom ! Illum hemm ukoll aktar tol ¬ leranza għal forom differenti tal- familja , aktar u aktar meta huma ħafna li għandhom min jiġi minnhom li qiegħed f' din is- sit ¬ wazzjoni . F' dan ir- rigward tajjeb ninsistu li żieda fis- sepa ¬ raz ¬ zjonijiet u fid- divorzju m' għan ¬ ¬ dhiex titqies bħala theddida għall- familja , speċjalment meta ħafna nies f' din is- sitwazzjoni jerġgħu jifformaw familji ġodda . Fis- sitwazzjonijiet ta' żmini ¬ jietna , nemmen li hemm bosta sfidi għall- familji . Sfida kbira hi dik li f' familji b' żewġ ġenituri għandu jkun hemm aktar ugwaljanza fir- rwoli tagħhom . Għalhekk , jekk qegħdin jiżdiedu n- nisa li jmor ¬ ru jaħdmu barra d- dar , bl- istess mod , għandu jkun hemm aktar irġiel li jgħinu b' mod ekwu fix- xogħol tad- dar . Inkella , in- nisa jispiċċaw aktar sfruttati minn qabel . Sfida oħra hi li l- politika soċ ¬ jali għandha tkun waħda inklus ¬ siva u li tagħraf li forom diffe ¬ renti tal- familja għandhom il- ħtiġijiet tagħhom . F' dan il- kun ¬ test , il- Gvern Malti jibqa' jweb ¬ bes rasu fil- fora Ewropea u jop ¬ poni politika kontra d- diskrimi ¬ nazzjoni u li tippermetti aktar flessibbiltà u opportunitajiet lill- familji . Biżżejjed wieħed isemmi l- oppożizzjoni tal- Gvern għall- introduzzjoni tad- divorzju , kif ukoll oppożizzjoni għal żieda fil- ' leave ' tal- maternità u pater ¬ nità , għal drittijiet ta' koppji li jikkoabitaw , u għal drittijiet ta' kopji tal- istess sess . Għandu jkun hemm rikonox ¬ ximent tal- għeruq ta' ħafna problemi soċjali . Qed nirreferi għal realtajiet bħall- qasma bejn il- klassijiet soċjali , il- faqar u l- esklużjoni soċjali , li kemm -il darba jwasslu għal problemi kbar fil- familji . Inutli jkollna retorika favur il- familja meta mbagħad naddat ¬ taw politika soċjali li twassal għal aktar inugwaljanza , faqar , stress u esklużjoni soċjali . Ufficjal Relazzjonijiet Pubblici It- Torca 2 ta' Diċembru 2007 Zminijietna - Lehen ix- Xellug tilqa' l- inklużjoni ta' koppji li jikkoabitaw bħala applikanti elegibbli għall- housing soċjali , bħala pass lejn iktar inklużjoni soċjali . Madankollu , hemm bżonn qafas legali ghaxil - koabitazzjoni m' hijiex regolata bil- liġi . Ghalhekk , il- koabitazzjoni għandha tkun rikonoxxuta bil- liġi ta' Malta minħabba li jeżistu numru ta' anomaliji u diffikultajiet għal koppji f' dan l- istat . Bhal f' soċjetajiet oħra , jeżistu forom differenti ta' koabitazzjoni f' Malta , għal raġunijiet kemm ta' sitwazzjonijiet reali kif ukoll raġunijiet kulturali . Izda , għal kuntrarju ta' soċjetajiet oħra , ħafna kopji li jghixufi stat ta' koabitazzjoni qegħdin f' din is- sitwazzjoni minħabba l- assenza tad- divorzju . Hafna jixtiequ jiżżewġu iżda m' humiex permessi jagħmlu dan jekk mill- inqas wieħed jew waħda minnhom tkun separata minn żwieġ preċedenti . Ghalhekk filwaqt li ħafna nies separati jemmnu fiz- żwieġ , huma qed jiġu mċaħħda mid- dritt bażiku li jiżżewġu . Din is- sitwazzjoni qed iġġib magħha ħafna anomaliji u diffikultajiet . Koppji ma jistawx jirregolizzaw is- sitwazzjoni tagħhom u m' hemm l ' ebda qafas legali li jtihom drittijiet u obligazzjonijiet lejn xulxin . Din hi evidenti f' oqsma bħall- propjeta' , taxxazzjoni u manteniment . Ghalhekk , din is- sitwazzjoni hi diskmriminatorja u hi differenti ħafna minn dak li qed jgħidu xi opinjoniist li jidhru li m' għandhomx idea dwar ir- realta' ta' eluf ta' nies .